tartuNLP/wikipedia-smugri-20251201 huggingface dataset:
Plecturocebus

Plecturocebus on eteläamerikkalaisten apinoiden suku. Se kuuluu Pitheciidae-heimoon. Niiden nimessä ”Plect-” tulee kreikan kielen sanasta "plektos", joka tarkoittaa punottua tai kierrettyä. Latinassa "plecto" ja "plexus" viittaavat punokseen tai palmikkoon. ”Uro-” tulee kreikan kielen sanasta "oura", joka tarkoittaa häntää. "Cebus" tulee kreikan kielen sanasta "kebos", joka tarkoittaa pitkähäntäistä apinaa. Nimi viittaa Callicebinae-apinoiden hännänkiertoon. Sekä aikuiset että nuoret apinat kietovat usein häntänsä yhteen istuessaan vierekkäin; joskus ne kiertävät häntänsä melko löyhästi, joskus hyvin tiukasti ympäri ja tekevät useita kierroksia. Käyttäytyminen liittyy sosiaaliseen sitoutumiseen.
Muiden titien alaheimon lajien tapaan Plecturocebus-suvun apinat ovat pieniä tai keskikokoisia apinoita. Ne painavat tyypillisesti 1–2 kiloa. Värityksessä on suuria eroja lajien välillä.
Suvun lajit elävät Amazonin altaalla ja Gran Chacon alueella.
Suvun lajit jaetaan kahteen ryhmään´: "Donacophilus" ja "Moloch". Ne kuuluivat aiemmin "Callicebus"-sukuun, mutta vuonna 2016 fylogeneettisten tutkimusten perusteella "Callicebus" pilkottiin edelleen kolmeksi suvuksi: "Cheracebus", "Plecturocebus" ja "Callicebus".
Heinäpään jalkapallostadion

Heinäpään jalkapallostadion Oulun Nuottasaaren kaupunginosaan, Heinäpään urheilukeskukseen rakennettava uusi jalkapallostadion. Elokuussa 2026 valmistuvan stadionin pääkäyttäjä jalkapalloseura AC Oulu.
Uudelle stadionille tulee lämmitettävä tekonurmi, mikä mahdollistaa AC Oulun kauden aloituksen omalla kotikentällä. Ennen stadionin valmistumista joukkue pelaa kotiottelunsa Raatin stadionin luonnonnurmella, joka ei keväisin ole pelikunnossa. Tarkoituksena on, että stadion toimisi AC Oulun kotikenttänä tukien samalla alueen muiden seurojen toimintaa, mukaan lukien juniorijoukkueet. Euroopan jalkapalloliiton kolmannen kategorian stadionille tulee 4 900 katettua katsomopaikkaa, joista 500 on leveämpiä vip-paikkoja.
Liikennejärjestelyt.
Stadionille on suunniteltu tulevan 815 autopaikkaa, joista vähintään 690 toteutetaan, ja 190 autoa voi käyttää lähistön kadunvarsipaikkoja. Jalankulku- ja pyöräily-yhteydet ovat toimivat, ja alueelle on suunniteltu 700 pyöräpaikkaa.
Rakentaminen.
5 000 katsojan stadionin rakentaminen alkoi 24. kesäkuuta 2025, ja stadionin on määrä valmistua elokuussa 2026. Stadionin rakennuttaja on OTC Stadion Oy ja pääurakoitsija on oululainen rakennusliike Temotek. Stadionin rakentaminen alkoi avoimella kaivuutilaisuudella, johon osallistui kaupunkilaisia lapioineen.
Kustannukset.
Alkuperäinen 13 miljoonan euron kustannusarvio on noussut yli 20 miljoonaan. Stadionin kustannuksista 75 prosenttia on tarkoitus kattaa yksityisellä rahoituksella ja loput julkisella tuella. Oulun kaupunki tukee hanketta 4,2 miljoonalla eurolla. OTC Stadion Oy haki hankkeelle opetus- ja kulttuuriministeriöltä valtionavustusta 600 000 euroa, mutta sitä ei myönnetty.
Rakentamisen viivästyminen.
Stadionin suunnitelmat julkistettiin jo lokakuussa 2020, mutta kustannusten nousu ja stadionin edellyttämästä asemakaavan muutoksesta tehdyt valitukset hidastivat prosessia. Pohjois-Suomen hallinto-oikeus kuitenkin hylkäsi valitukset kesäkuussa 2024, ja saman vuoden lokakuussa korkein hallinto-oikeus ilmoitti ratkaisussaan, että se ei ota valitusta käsiteltäväkseen. Näin ollen asemakaava on lainvoimainen eikä rakentamiselle ole esteitä. Oulun kaupungin rakennuslautakunta myönsi stadionille rakennusluvan huhtikuussa 2025.
Renkaat (telinevoimistelu)

Renkaat on miesten telinevoimistelulaji, jossa voimistelija suorittaa laitteella heilahduksia, riipuntoja ja alastulovoltteja, joiden aikana hän käy korkealla telineen yläpuolella. Renkaiden liikesarjassa on oltava erilaisia heilahduksia, staattisia asentoja ja vähintään kaksi käsiseisontaa. Lisäksi liikesarjassa vaaditaan myös vähintään yksi kulmanoja. 
Renkailla kilpaileminen on suoritettava renkaiden ollessa paikallaan. Suoritus yhdistää kehon heilumisliikkeitä, voimaa ja asentojen pitämistä.
Renkailla kilpaileminen on eniten voimaa vaativa telinevoimistelulaji. 1960-luvulta lähtien lajissa on siirrytty kohti suoritusmuotoa, jossa korostuu heiluminen, mikä vähentää kuitenkin jonkin verran voiman tarvetta.
Renkaat ovat olleet osa voimisteluohjelmaa ensimmäisistä nykyaikaisista olympialaisista 1896 lähtien.
Laite.
Lajissa käytetään voimistelulaitteena renkaita, joka koostuu kahdesta pienestä renkaasta, jotka on ripusettu hihnoilla yläpuoliseen tukeen. Renkaat on kehittänyt 1800-luvun alussa saksalainen Friedrich Ludwig Jahn.
Renkaat on valmistettu joko puusta tai metallista. Renkaiden materiaalin on oltava kosteutta imevää. Niiden paksuus on 28 mm ja sisähalkaisija 18 cm. Renkaat on ripustettu 5,75 metrin korkeudelle lattian yläpuolelle kiinnitetyillä hihnoilla. Itse renkaat roikkuvat 2,5 metrin korkeaudella lattiasta ja 50 cm etäisyydellä toisistaan. Renkaiden alla on noin 20 cm paksu kumimatto.
Kinuta

Kinuta () on Tokion kaupunginosa Setagayan erillisalueella. Se sijaitsee Setagayan lounaisosassa Musashinon ylängöllä pienen Senkawa-joen itäpuolella. Kinuta on rauhallista asuinaluetta, joka on rakentunut Odakyū-rautatieyhtiön Odawara-linjan varrelle Soshigaya-Ōkuran aseman eteläpuolelle. Kinutan eteläpuolella on laaja Kinutan puisto, merkittävä viher- ja virkistysalue.
Kinutan kaupunginosan pinta-ala on 1,48 neliökilometriä, ja se jakautuu kahdeksaan osa-alueeseen, jotka on numeroitu Kinuta 1-chōme–Kinuta 8-chōme. Niissä on yhteensä 26 863 asukasta (tammikuussa 2025). Kaupunginosan väestötiheys on siten noin 18 000 asukasta neliökilometrillä.
Historia.
Sana "kinuta" merkitsee kirjaimellisesti kankaan tamppaamiseen tarkoitettua jalustaa. Paikannimi lienee peräisin siitä, että siellä käsiteltiin keisarihoville tarkoitettuja kankaita, jotka oli ensin liotettu Tamajoessa. 
Kinuta oli maaseutualuetta, kunnes se alkoi kaupungistua Odawara-rautatielinjan rakentamisen myötä. Alue liitettiin Tokion kaupunkiin vuonna 1936.
Kaupunkikuva ja rakennukset.
Kinuta on lähinnä hiljaista asuinaluetta. Pohjoisessa kaupunginosa rajautuu Odawara-rautatielinjaan, idässä Kanpachi-dōri-valtakatuun ja lännessä Senkawa-jokeen. Naapurikaupunginosia ovat pohjoisessa Soshigaya ja Chitosedai, idässä Sakuragaoka ja Kami-Yōga, etelässä Ōkura ja lännessä Seijō.
Asuinrakennusten lisäksi kaupunginosassa on Nihon-yliopiston ja NHK:n eli Japanin yleisradioyhtiön toimintoja. Kinutassa on myös taidemaalari Ichirō Fukuzawalle omistettu muistomuseo. Kinutan puisto, jonka alueella on myös Setagayan taidemuseo, sijaitsee kaupunginosan eteläpuolella.
Liikenne.
Kinutaa palvelee Odakyū-rautatieyhtiön Odawara-linja, joka pysähtyy Soshigaya-Ōkuran asemalla Kinutan pohjoisrajalla. Odawara-linja liittää Kinutan Tokion keskustan suunnassa Shinjukuun.
Kinutan itärajalla kulkee pohjois–eteläsuuntainen kehätie Kanpachi-dōri eli Tokion metropolintie 311. Etelässä sen kanssa risteää itä–länsisuuntainen Tokion metropolin- ja Kanagawan prefektuurintie 3. Diagonaalisesti koillisesta lounaasen kaupunginosan läpi johtaa Tokion metropolintie 428.
Julius Miettinen

Julius Miettinen (s. 20. tammikuuta 2006 Helsinki) on suomalainen jääkiekkoilija, joka pelaa WHL-joukkue Everett Silvertipsissa. Hänellä on tulokassopimus NHL-seura Seattle Krakenin kanssa. Miettinen on pelipaikaltaan keskushyökkääjä, mutta hän osaa pelata myös laidassa.
Ura.
Seuraura.
Miettinen luistelukoulun 4–5-vuotiaana. Hän on Helsingin IFK:n kasvatti. Miettinen toimi kaudella 2020–2021 seuran U16-joukkueen varakapteenina. Kauden 2022–2023 hän pelasi pääasiassa HIFK:n U20-joukkueessa, mutta Miettinen vahvisti pudotuspeleissä myös U18-joukkuetta, jossa hän voitti SM-pronssia.
WHL-joukkue Everett Silvertips varasi Miettisen 30. pelaajana . Hän siirtyi joukkueeseen kaudeksi kaudeksi 2023–2024. Miettinen teki runkosarjassa 66 ottelussa tehot 31+36=67, joilla hän oli Silvertipsin kolmanneksi paras maalintekijä ja neljänneksi paras pistemies. Pudotuspeleissä Miettinen pelasi yhdeksän ottelua tehopistein 2+2=4. Hän pelasi kauden aikana myös CHL Top Prospects Gamessa.
Seattle Kraken varasi Miettisen toisella kierroksella 40. pelaajana . Hän jatkoi kaudella 2024–2025 Everett Silvertipsin WHL-joukkueessa. Alle 20-vuotiaiden MM-kilpailujen jälkeen tammikuussa 2025 Miettinen joutui yli kahdeksi kuukaudeksi sivuun loukkaantumisen vuoksi. Hän palasi kaukaloihin maaliskuussa. Miettinen teki WHL:n runkosarjassa lopulta 36 ottelussa 39 tehopistettä. Pudotuspeleissä hän pelasi 13 ottelua tehopistein 6+3=9. Miettinen jakoi Silvertipsin sisäisen maalipörssin voiton Shea Buschin kanssa. WHL-kauden päätyttyä huhtikuussa 2025 hän liittyi amatööritryout-sopimuksella AHL-joukkue Coachella Valley Firebirdsin vahvuuteen. Miettinen ei pelannut siellä loppukaudella kuitenkaan otteluakaan.
Lokakuussa 2025 Miettinen teki Seattle Krakenin kanssa kolmivuotisen NHL-tulokassopimuksen.
Maajoukkueura.
Miettinen pelasi alle 20-vuotiaiden MM-kilpailuissa vuonna 2025, jolloin hän saavutti hopeaa. Miettinen valittiin Yhdysvaltoja vastaan pelatun alkulohkon ottelun päätteeksi Suomen ottelun parhaaksi pelaajaksi.
Miettinen pelasi myös alle 18-vuotiaiden Hlinka Gretzky Cupissa vuonna 2023. Hänet valittiin myös Suomen alle 18-vuotiaiden alustavaan MM-kisajoukkueeseen vuoden 2023 turnaukseen, mutta Miettisen kisapassi jätettiin kuitenkin leimaamatta. Hän pelasi myös World U-17 Hockey Challengessa vuonna 2022, jolloin Miettinen voitti pronssia. Yhteensä hän on pelannut 14 nuorten ja 26 poikien maaottelua.
Miettinen valittiin Pohjola-leirin tähdistökentälliseen vuonna 2022.
Pelityyli.
Miettinen on kuvaillut olevansa monipuolinen pelaaja ja arvioinut olevansa pelityyliltään kahden suunnan voimahyökkääjä. Hän on maininnut vahvuuksikseen koon, luistelun ja kyvyn pelata monipuolisesti eri rooleissa. Miettinen on kertonut ottaneensa peliinsä vaikutteita Aleksander Barkovilta.
Muuta.
Miettinen harrasti lapsena myös salibandya.
Merab Dvališvili

Merab Dvališvili (; s. 10. tammikuuta 1991) on georgialainen vapaaottelija, joka ottelee UFC:ssä. Dvališvili on hallitseva kääpiösarjan mestari. Dvališvili on UFC:n pound-for-pound -listalla sijalla 3.
Vapaaottelu-ura.
Dvališvili aloitti ammattilaisuransa vuonna 2014.
Hän debytoi UFC:ssä vuonna 2017. Frankie Saenz voitti Dvališvilin pisteillä kolmannessa erässä. 
Vuonna 2024 Dvališvili otteli kääpiösarjan mestaruudesta hallitsevaa mestaria Sean O’Malleyta vastaan. Dvališvili voitti O’Malleyn pisteillä viidennessä erässä. Dvališvili oli UFC:n historian toinen georgialainen mestari. 
Seuraavana vuonna Dvališvili puolusti mestaruutta Umar Nurmagomedovia vastaan. Hän voitti jälleen pisteillä viidenessä erässä.
Dvališvili puolusti mestaruusvyötään toisen kerran kesäkuussa vuonna 2025. Vastassa oli jälleen Sean O’Malley. Dvališvili voitti ottelun kolmannen erän luovutuksella.
Lähteet.
https://www.espn.com/mma/fighter/_/id/3948572/merab-dvalishvili
https://www.sherdog.com/fighter/Merab-Dvalishvili-157355
Wind Rose

Wind Rose on italialainen metallimusiikin yhtye. Yhtye on perustettu vuonna 2009 ja tyylilajeja ovat power metal, progressiivinen metalli ja folk metal.
Sveitsin Superliiga (naiset)

Sveitsin Superliiga on Sveitsin naisten jalkapallon pääsarja. Sarjassa pelaa kaudella 2024–2025 kymmenen joukkuetta.
Joukkueet kaudella 2024–2025.
Sveitsin naisten pääsarjan joukkueet kaudella 2024–2025:
Pelastajakaupunki

Pelastajakaupunki () on Ukrainan presidentin myöntämä kunnianosoitus kaupungille. Se perustettiin Volodymyr Zelenskyin vuonna 2022 antamalla ukaasilla, ja tunnustusta myönnetään sellaisille ulkomaalaisille kaupungeille, jotka ovat suojelleet tai muulla lailla antaneet humanitaarista apua ukrainalaisille pakolaisille, jotka ovat joutuneet pakenemaan maastaan. Lisäksi sitä voidaan myöntää ulkomaalaisille kaupungeille, jotka ovat tehneet huomattavia panostuksia Ukrainan puolustukseen, kansallisen identiteetin säilyttämiseen ja maan itsemäärämisoikeuden säilyttämiseen. 
Vuonna 2023 Zelenskyi antoi uuden ukaasin, jonka nojalla tarkennettiin mm. sitä, millainen muistolaatta palkinnon vastaanottava maa saa.
Portman Road

Portman Road on Ipswichissä, Englannissa sijaitseva jalkapallostadion. Stadionin pääasiallinen käyttäjä on Ipswich Town FC. Stadion on valmistunut vuonna 1884 ja sen kokonaiskatsojakapasiteetti on 30 056 katsojaa. Kentän pinta on lämmitettävä tekonurmi.
Rinnakkaiskoulujärjestelmä

Rinnakkaiskoulujärjestelmä oli Suomessa käytössä ollut koulujärjestelmä ennen peruskoulujärjestelmään siirtymistä 1970-luvulla. 
Rinnakkaiskoulujärjestelmässä osa oppilaista jatkoi ensimmäisten kansakouluvuosien jälkeen kansakoulussa ja edelleen jatko-opetuksessa, kun taas osa pyrki ensimmäisten kansakouluvuosien jälkeen oppikouluun, kävi sitä keskikoulun verran tai jatkoi lukiossa ylioppilaaksi asti. Kouluvalinnat johtivat erilaisiin opintopolkuihin. Kansakoulusta ja jatkoluokilta, sittemmin kansalaiskoulusta, siirryttiin ammatilliseen koulutukseen ja käytännön ammatteihin. Oppikoulu mahdollisti opisto-opinnot, ylioppilastutkinto opiskelun yliopistossa ja korkeakoulussa.
Nomascus leucogenys

Nomascus leucogenys on gibbonien heimoon kuuluva harvinainen apinalaji. Kansainvälinen luonnonsuojeluliitto IUCN on määritellyt sen äärimmäisen uhanalaiseksi lajiksi.
Ulkonäkö ja koko.
Pään ja vartalon yhteispituus vaihtelee 49–61 cm:n välillä, ja aikuiset painavat keskimäärin 7,5 kg. Niillä on erittäin pitkät kädet suhteessa ruumiiseen, mutta ei häntää. Molemmilla sukupuolilla on pitkät kulmahampaat, urosten hampaiden ollessa keskimäärin hieman pidemmät (12,3 mm) kuin naaraiden (10,7 mm). Aikuiset urokset ovat lähes kokonaan mustia, poskilla on valkoisia karvaraitoja ja päälaella huomattava töyhtö. Naaraat taas ovat vaalean kullanvärisiä ja niillä on tummanruskea laikku päälaella, vaikka naaraiden väritys voi vaihdella. Sukupuolesta riippumatta kaikki tämän lajin poikaset syntyvät kullanvärisinä ja muuttuvat sitten mustiksi valkoisine poskilaikkuineen ensimmäisen elinvuotensa aikana. Kun ne saavuttavat sukukypsyyden, naaraat muuttuvat jälleen kullanvärisiksi, kun taas urokset pysyvät mustina. Molemmilla sukupuolilla on tummat kasvot, joita naarailla joskus reunustaa valkoinen väri.
Levinneisyys.
Tätä lajia esiintyy Luoteis-Vietnamissa, Pohjois-Laosissa ja Lounais-Kiinassa. Vietnamissa se on hävinnyt useilta alueilta, joilta sitä on aiemmin havaittu, ja sitä tunnetaan nykyään vain muutamista paikoista maan luoteis- ja pohjoiskeskisosissa. Laosissa sitä esiintyy pohjoisissa osissa Mekongjoen itäpuolella. Kiinassa laji oli aikoinaan levinnyt laajalle Mekongin ja Punaisenjoen välille Menglan, Jiangchengin ja Luchunin piirikuntiin Etelä-Yunnanissa. Viime aikoina se on vähentynyt rajusti ja saattaa olla hävinnyt Kiinasta kokonaan.
Uhanalaisuus.
"Nomascus leucogenys" on kärsinyt metsäkadosta maatalouden leviämisen myötä alanko- ja vuoristoalueille sekä polttopuun ja puutavaran korjuun myötä jäljellä olevista metsäluontotyypeistä. Metsästys ruoan ja perinteisten lääkkeiden saamiseksi sekä nuorten eläinten pyydystäminen elävinä laitonta lemmikkikauppaa varten ovat merkittäviä uhkia lajin levinneisyysalueella, ja niitä pidetään merkittävänä syynä sen vähenemiseen kaikissa kolmessa maassa. Pienet jäljellä olevat populaatiot ovat alttiita jatkuvalle metsästyspaineelle ja elinympäristöjen tilan heikkenemiselle sekä pienten populaatiokokojen vaikutuksille (esimerkiksi taudeille, ympäristötapahtumille, sisäsiittoisuudelle).
Unipol Domus

Unipol Domus on Cagliarissa, Italiassa sijaitseva jalkapallostadion. Stadionin pääasiallinen käyttäjä on Cagliari Calcio. Stadion on valmistunut vuonna 2017 ja sen kokonaiskatsojakapasiteetti on 16 365 katsojaa. Kentän pinta on luonnonnurmi. Kentän koko on 105 x 65 metriä.
Järna (Vansbro)

Järna on taajama Vansbron kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 1 590 asukasta vuoden 2023 lopussa.
Stadio Giuseppe Sinigaglia

Stadio Giuseppe Sinigaglia on Comossa, Italiassa sijaitseva jalkapallostadion. Stadionin pääasiallinen käyttäjä on Como 1907. Stadion on valmistunut vuonna 1927 ja sen kokonaiskatsojakapasiteetti on 13 602 katsojaa. Kentän pinta on luonnonnurmi. Kentän koko on 105 x 68 metriä.
Carl Munters

Carl Munters (1897 Järna – 1989) oli ruotsalainen insinööri. Hän kehitti Baltzar von Platenin kanssa 1920-luvulla absorptiojääkaapin.
Stadio Carlo Castellani

Stadio Carlo Castellani on Empolissa, Italiassa sijaitseva jalkapallostadion. Stadionin pääasiallinen käyttäjä on Empoli FC. Stadion on valmistunut vuonna 1965 ja sen kokonaiskatsojakapasiteetti on 19 847 katsojaa, joista istumapaikkoja on 16 284. Kentän pinta on luonnonnurmi. Kentän koko on 105 x 57 metriä.
Belal Muhammad

Belal Muhammad (s. 9 heinäkuuta 1988) on yhdysvaltalainen vapaaottelija, joka ottelee UFC:ssä. Muhammad on entinen välisarjan mestari. 
Vapaaottelu-ura.
Muhammadin ammattilaisura alkoi vuonna 2012. Hän voitti Titan Fighting Championshipsin mestaruuden välisarjassa vuonna 2016 ja voiton ansiosta hän sai sopimuksen UFC:hen. 
Muhammad otteli UFC -debyytissään Alan Joubania vastaan. Jouban otti pistevoiton kolmannen erän jälkeen. 
Vuonna 2024 Muhammad otteli välisarjan mestaruudesta hallitsevaa mestaria Leon Edwardsia vastaan. Hän voitti hallitsevan mestarin pisteillä viiden erän jälkeen.
Seuraavana vuonna Muhammad puolusti mestaruusvyötään ensimmäisen kerran. Vastaan asettui Jack Della Maddalena. Muhammad hävisi pisteillä viiden erän jälkeen.
Yksityiselämä.
Muhammad on taustaltaan palestiinalainen ja hän edustaa otellessaan Palestiinaa.
Nås

Nås on pientaajama Vansbron kunnassa Taalainmaan läänissä samannimisessä historiallisessa maakunnassa Ruotsissa. Pientaajamassa oli 165 asukasta vuoden 2023 lopussa.
Äppelbo

Äppelbo on taajama Vansbron kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 477 asukasta vuoden 2023 lopussa.
Skålö

Skålö on taajama Vansbron kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 290 asukasta vuoden 2023 lopussa.
Heden och Skansbacken

Heden och Skansbacken on taajama Vansbron kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 339 asukasta vuoden 2023 lopussa.
Vanyar

Vanyar ovat haltiakansa J.R.R. Tolkienin luomassa fantasiamaailmassa.
Vanyar olivat ensimmäinen ja pienin haltioiden alkukodista Cuiviénenista länteen lähtenyt joukko. Heitä johti Ingwë, josta sittemmin tuli vanyarin kuningas. Vanyar merkitsee ”vaaleat”, ja se viittaa heidän kullankeltaisiin hiuksiinsa.
Amaniin saavuttuaan vanyar asuivat aluksi Túnan kummulla yhdessä noldorin kanssa, jonne he rakensivat Tirionin kaupungin. Myöhemmin vanyar muuttivat asumaan pysyvästi Manwën vuorelle ja Valinorin tasangolle.
Malta Today

Malta Today on maltalainen keskustavasemmistolainen sanomalehti. Se on perustettu vuonna 1999 ja ilmestyy kahdesti viikossa.
Roger Tallroth

Kurt Stephen Roger Tallroth (s. 28. syyskuuta 1960 Hässleholm, Ruotsi) on entinen ruotsalainen mestaripainija.
Tallroth esiintyi ensimmäisen kerran kansainvälisellä paininäyttämöllä vuoden 
1979 nuorten maailmanmestaruuskilpailuissa Haaparannalla, jossa hän saavutti höyhensarjassa 3. sijan. Vuonna 1981 hän esiintyi ensimmäisen kerran miesten sarjan kansainvälisissä mestaruuskilpailuissa välisarjan edustajana. Hän hävisi MM-pronssin niukasti jugoslavialaiselle Karolj Kasapille. Seuraavana vuonna Tallroth voitti ensimmäisen kansainvälisen mitalinsa, kun hän eteni loppuotteluun Varnan EM-kisoissa häviten loppuottelussa Puolan Andrzej Supronille. Vuoden 1983 Kiovan MM-kisoissa Tallroth sijoittui viidenneksi.
Vuodesta 1984 tuli Roger Tallrothin uran menestyksekkäin. Ensin hän voitti Euroopan mestaruuden Jönköpingissä kukistaen loppuottelussa Bulgarian Borislav Veliškovin. Sen jälkeen hän saavutti olympiahopeaa Los Angelesin olympialaisissa. Loppuottelussa hän hävisi suomalaiselle Jouko Salomäelle suorituspistein 5–4.
Tallrothin seuraava onnistuminen tuli vuoden 1986 EM-kisoissa Kreikan Pireuksessa, jossa hän sai EM-hopeaa voiton mennessä Neuvostoliiton supertähti Mihail Mamiašvilille. Vuonna 1987 hän jäi niukasti mitalista Tampereen EM-kisoissa, kun hän hävisi pronssitaistelussa Bulgarian Dobri Marinoville. Samana vuonna hän sai kotimaassaan Torbjörn Kornbakkista kansainvälisen tason haastajan. Tallroth edusti kuitenkin maataan vielä Soulin olympialaisissa vuonna 1988, mutta jäi olympiapaineissa 7. sijalle.
Roger Tallroth lopetti kansainvälisen painiuransa näiden olympialaisten jälkeen, mutta jatkoi painia kansallisella tasolla vielä muutaman vuoden. Kansallisia mestaruuksia hän voitti kahdeksan kertaa eli vuosina 1982–1988 välisarjan (alle 74 kg) ja kerran vuonna 1992 keskisarjan (alle 82 kg). Pohjoismaisia mestaruuksia hän voitti neljä kertaa eli vuosina 1983, 1985–1987.
Painiuransa jälkeen hän työskenteli painivalmentajana ja on nykyään (2006) Ruotsin painimaajoukkueen päävalmentajana.
Nyt hän työskentelee kokopäiväisenä palomiehenä Hässleholmissa. Hän on painija Zakarias Tallrothin isä.
Nomascus nasutus

Nomascus nasutus on gibbonien heimoon kuuluva harvinainen apinalaji, jota on tavattu Kiinassa ja Vietnamissa. Kansainvälinen luonnonsuojeluliitto IUCN on määritellyt sen äärimmäisen uhanalaiseksi lajiksi.
"Nomascus nasutus" painaa noin 5,5 kiloa. Naaraiden turkki on pääasiassa kellertävänruskea, mutta siinä on tunnusomaiset kuviot. Niiden mustia naamoja ympäröi leveä vaalean kellertävänruskea rengas. Suuri musta laikku alkaa kapeana pään yläosasta läheltä naamaa, levenee alaspäin lapaluita kohti ja kapenee jälleen kauemmas selkään. Urokset ovat mustia tai tummanruskeita.
Aikoinaan "Nomascus nasutus" esiintyi alueella, joka ulottui Etelä-Kiinasta Pohjois-Vietnamiin ja etelään Punaisellejoelle. Nykyisin tiedossa on vain yksi populaatio, joka rajoittuu pieneen karstimetsään (noin 2 500 hehtaaria) Trung Khanhin piirikunnassa Cao Bằngin maakunnan pohjoisosassa ja sen läheisillä metsäalueilla Jingxin piirikunnassa ja Guangxissa. Vietnamissa tehdyt lisätutkimukset paikoissa, joista on historiallisia tietoja, eivät ole tuottaneet muita havaintoja, ja sen uskotaan nyt kuolleen sukupuuttoon muilta aiemmilta alueiltaan, vaikka on mahdollista, että joitakin yksilöitä on edelleen eristyneissä, saavuttamattomissa karstimetsissä sijaitsevissa taskuissa.
Reforma

Reforma on meksikolainen konservatiivinen päivälehti. Se on perustettu vuonna 1993.
Stadio Ettore Giardiniero

Stadio Ettore Giardiniero on Leccessä, Italiassa sijaitseva jalkapallostadion. Stadionin pääasiallinen käyttäjä on US Lecce. Stadion on valmistunut vuonna 1966 ja sen kokonaiskatsojakapasiteetti on 316 559 katsojaa. Kentän pinta on luonnonnurmi. Kentän koko on 105 x 68 metriä.
Excélsior

Excélsior on Meksikon toiseksi vanhin sanomalehti "El Universalin" jälkeen. Se on perustettu vuonna 1917, ilmestyy päivittäin ja on linjaltaan konservatiivinen.
Sofia Jernberg

Sofia Jernberg (s. 1983 Etiopia) on ruotsalainen laulaja ja säveltäjä.
Jernberg varttui Etiopiassa, Vietnamissa ja Ruotsissa. Hän opiskeli Ruotsissa jazzia ja sävellystä. Hän on suosinut musiikissa epäkonventionaalisia tekniikoita ja ääniä. Esiintyjänä Jernbergin työssä tärkeässä roolissa ovat olleet musiikkiteatteri ja nykyaikainen ooppera. Hän on esiintynyt monissa maissa. Jernberg on ollut solistina kantaesittämässä muiden muassa Emily Hallin, Anna S. Þorvaldsdóttirin ja Chaya Czernowinin teoksia. Hänen ohjelmistoonsa on kuulunut teoksia myös muiden muassa Arnold Schönbergiltä ja Salvatore Sciarrinolta. Jernberg esiintyi laulajana Matthew Barneyn, Erna Ómarsdóttirin ja Valdimar Jóhannssonin elokuvassa "Union of the North".
Jernberg on luovassa työssään yhdistänyt sävellystä ja improvisaatiota. Hän on toiminut sekä omissa nimissään että Fire! Collective -ryhmän avainjäsenenä. Jernberg on tehnyt poikkitaiteellista yhteistyötä kuvataiteilijoiden, kuten Camille Normentin ja Kristina Normanin kanssa.
Milenio

Milenio on meksikolainen vuonna 1974 perustettu konservatiivinen päivälehti. Sillä on myös oma radio- ja televisioasema.
MindsEye

MindsEye on lähitulevaisuuteen sijoittuva toimintaseikkailupeli, jonka kehitti Build a Rocket Boy ja julkaisi IO Interactive. Peli julkaistiin PlayStation 5:lle, Microsoft Windowsille ja Xbox Series X/S:lle 10. kesäkuuta 2025.
Pelin on tarkoitus olla osa saman kehittäjän massiivista monen pelaajan verkkopeliä ja pelialustaa, "Everywhereä", jossa on tarkoitus olla integroitu pelinluontijärjestelmä.
Lähtökohta.
Pelissä pelaaja on entinen sotilas Jacob Diaz (Alex Hernandez), jolla on salaperäinen hermoimplantti nimeltä MindsEye. Muistinsa menettämisestä ja takaumista kärsivä pelaaja suuntaa kohti kuvitteellista aavikkometropoli Redrockia, jossa hän pyrkii selvittämään implantin taustalla olevat salaisuudet.
Julkaisu.
Pelin ennakkotilaukset alkoivat 31. maaliskuuta 2025 ja se julkaistiin 10. kesäkuuta. Ennen julkaisua muutama yhtiön johtohenkilöstöä lähti pois tuntemattomasta syystä, mikä herätti huolta ja kummastusta. Johto antoi myös ymmärtää pelin negatiivisen ennakkopalautteen olevan osa organisoitua sabotointia nimeltä mainitsemattoman toimijan toimesta.
10. lokakuuta 2025 yhtiön työntekijät julkaisivat ammattiliittonsa kautta avoimen kirjeen, jossa syytettiin yhtiön johtoa työntekijöiden vähättelystä ja huonosta kohtelusta.
Vastaanotto.
Julkaisupäivänä ei nähty vielä arvosteluja, koska julkaisija epäsi arvostelukappaleiden jakamisen ennakkoon arvostelijoille, tyytyen antamaan ne somevaikuttajille. Peli paljastuikin julkaisupäivänä bugiseksi ja sisällöllisesti köyhäksi, saaden lopulta arvostelijoilta vuoden matalimmat arvosanat.
Pakora

Pakora on intialaiseen ja pakistanilaiseen ruokakulttuuriin kuuluva ruokalaji. Se valmistetaan kastamalla erilaisia vihanneksia kikherneistä tehtyyn kastikkeeseen ja uppopaistamalla ne. Pakoraa nautitaan usein alkupalana.
Nomascus siki

Nomascus siki on gibbonien heimoon kuuluva harvinainen apinalaji, jota on tavattu Laosissa ja Vietnamissa. Kansainvälinen luonnonsuojeluliitto IUCN on määritellyt sen äärimmäisen uhanalaiseksi lajiksi.
Tätä gibbonilajia esiintyy Laosin keskiosassa, Mekongjoen itäpuolella ja Keski-Vietnamissa. Se elää korkeissa, ikivihreissä lehtimetsissä, ja ainakin aikaisemmin sitä on tavattu 30–1 900 metrin korkeudessa tyypillisessä kosteassa trooppisessa ilmastossa, jossa koillismonsuuni ei vaikuta eikä huomattavaa kuivaa kautta ole. Vietnamin alankoalueilla ei ole enää sopivia metsiä jäljellä. Laosissa gibboneja tavataan Mekongin tasangoilla aina 1 900 metrin korkeuteen asti Nakai Nam Theunin kansallisella biodiversiteettisuojelualueella.
Gibbonit elävät yksinomaan puissa, ovat päiväaikaan aktiivisia ja syövät pääasiassa hedelmiä. Keskimääräistä ryhmän kokoa ei tiedetä, lukuun ottamatta muutamia tietoja, jotka viittaavat siihen, että ne elävät yksiavioisissa perheryhmissä, joissa on yksi uros, yksi naaras ja jälkeläisiä. Ne aloittavat päivän kovilla ääntelyillä.
Marjo Riihimäki

Marjo Riihimäki (syntynyt 1.5.1980) on suomalainen freelance-kapellimestari, jonka erityisinä osaamisalueina ovat sinfoninen puhallinmusiikki, työskentely puhallin- ja laulusolistien sekä kuorojen kanssa, erilaiset lasten ja koululaisryhmien konsertit, taidetestaajien kokonaisuudet, viihdemusiikin toteutukset ja cross-over.
Riihimäki opiskeli Taideyliopiston Sibelius-Akatemiassa vuosina 2010–2014. Valmistumisen jälkeen hän perusti ystävänsä ja kollegansa Anna-Leena Lumpeen kanssa periodeittain toimivan sinfonisen puhallinorkesterin Suomen Puhallinsinfonikot.
Riihimäki asuu Helsingissä ja työskentelee erilaisten musiikkityylien ja kokoonpanojen kanssa sinfonisesta puhallinmusiikista oopperaan, big bandeista sinfoniaorkesterihin. Orkesterinjohdon lisäksi pedagogista kokemusta lasten ja nuorten kanssa työskentelystä Riihimäellä on noin 20 vuoden ajalta. Hänet palkittiin Vuoden Pinna -palkinnolla vuonna 2025.
Kari Hakapää

Kari Mauri Antero Hakapää (17. elokuuta 1945 Helsinki – 10. maaliskuuta 2025 Helsinki) oli suomalainen kansainvälistä oikeutta tutkinut oikeustieteilijä. Hän toimi Lapin yliopiston kansainvälisen oikeuden professorina vuosina 1991–2008.
Ura.
Hakapää valmistui ylioppilaaksi Munkkiniemen yhteiskoulusta vuonna 1964. Hän valmistui Helsingin yliopistosta oikeustieteen kandidaatiksi vuonna 1968, oikeustieteen lisensiaatiksi vuonna 1971 ja oikeustieteen tohtoriksi vuonna 1982 sekä suoritti Master of Laws -tutkinnon Columbian yliopistossa vuonna 1972.
Hakapää työskenteli Helsingin yliopiston kansainvälisen oikeuden assistenttina 1972–1980 sekä Suomen Akatemian tutkimusasistenttina 1979–1981 ja vanhempana tutkijana 1986. Hän oli Lapin yliopiston kansainvälisen oikeuden apulaisprofessori 1986–1991 ja kansainvälisen oikeuden professori 1991–2008 sekä toimi yliopiston vararehtorina 1989–1993. Lisäksi hän työskenteli ulkoministeriössä lähetystöneuvoksena 1981–1986 ja toimi useissa asiantuntijatehtävissä ulkoasiainhallinnon alalla. Hakapää valittiin Suomalaisen Tiedeakatemian jäseneksi vuonna 2000.
Hakapään tutkimus keskittyi erityisesti kansainväliseen merioikeuteen.
Estadio de Mendizorroza

Estadio de Mendizorroza tai Mendizorrotza on Vitoria-Gasteizissa, Espanjassa sijaitseva jalkapallostadion. Stadionin pääasiallinen käyttäjä on Deportivo Alavés. Stadion on valmistunut vuonna 1924 ja sen kokonaiskatsojakapasiteetti on 19 840 katsojaa. Kentän koko on 106 x 68 metriä.
Estadi Montilivi

Estadi Montilivi eli Montilivi on Gironassa, Espanjan Kataloniassa sijaitseva jalkapallostadion. Stadionin pääasiallinen käyttäjä on Girona FC. Stadion on valmistunut vuonna 1970 ja sen kokonaiskatsojakapasiteetti on 14 624 katsojaa. Kentän koko on 100 x 68 metriä.
Voith-Arena

Voith-Arena on Heidenheimissä, Saksassa sijaitseva jalkapallostadion. Stadionin pääasiallinen käyttäjä on 1. FC Heidenheim. Stadion on valmistunut vuonna 1972 ja sen kokonaiskatsojakapasiteetti on 15 000 katsojaa. Kentän pinta on lämmitettävä tekonurmi. Kentän koko on 105 x 68 metriä.
Suomen ajoneuvohistoriallinen keskusliitto

Suomen ajoneuvohistoriallinen keskusliitto - SAHK ry on 31:n vanhojen autojen harrastamiseen liittyvän suomalaisen yhdistyksen valtakunnallinen keskusliitto.
Jäsenyhdistykset.
=Automobiili-lehti=
Automobiili on Suomen ajoneuvohistoriallisen keskusliiton jäsenlehti. Liiton lehden nimi oli välillä Hyrysysy Menolainen numeroon 5-6/1999 alkaen numerosta 1/1992. Hyrysysy tarkoitti autoa 1900-luvun alussa, mutta ei vakiintunut. 
Automobiili on Suomen vanhin autoharrastuslehti. 
Mobilisti-lehti.
Mobilisti alkoi ilmestyä 1979 Automobiilin rinnalla. 1983 irtautui Mobilisti seuran jäsenlehden asemasta ja alkoi ilmestyä siitä riippumattomana kaupallisena julkaisunaan.
Holstein-Stadion

Holstein-Stadion on Kielissä, Saksassa sijaitseva jalkapallostadion. Stadionin pääasiallinen käyttäjä on Holstein Kiel. Stadion on valmistunut vuonna 1911 ja sen kokonaiskatsojakapasiteetti on 15 034 katsojaa. Kentän pinta on lämmitettävä luonnonnurmi. Kentän koko on 104 x 68 metriä.
Millerntor-Stadion

Millerntor-Stadion on Hampurissa, Saksassa sijaitseva jalkapallostadion. Stadionin pääasiallinen käyttäjä on FC St. Pauli. Stadion on valmistunut vuonna 1963 ja sen kokonaiskatsojakapasiteetti on 29 546 katsojaa. Kentän pinta on lämmitettävä luonnonnurmi. Kentän koko on 105 x 68 metriä.
Stadionia on uudistettu useaan otteeseen: Eteläkatsomo remontoitiin 2007, pääkatsomo 2010 ja vastakatsomo 2013. Pohjoiskatsomo valmistui uudelleenrakennettuna 2015. Stadionilla on myös 39 yksityisaitiota ja kaksi juhlasalia, joissa järjestetään erilaisia yksityistilaisuuksia.
Stadion tunnetaan intohimoisesta ja suvaitsevasta ilmapiiristään. Siellä ei sallita rasistisia tai fasistisia huutoja eikä esimerkiksi "Thor Steinar" -merkin vaatteita. Vuonna 2010 stadion sai PETA:n palkinnon eläinystävällisyydestään, koska se tarjoaa runsaasti kasvis- ja vegaaniruokaa.
Lois Swirsky Gold

Lois Swirsky Gold (21. marraskuuta 1941 Newark, New Jersey – 16. toukokuuta 2012 San Fransisco, Kalifornia) oli yhdysvaltalainen tieteilijä. Gold oli yli 30 vuotta johtajana Carcinogenic Potency Projectissa. Gold julkaisi yli 100 tieteellistä artikkelia muun muassa Bruce Amesin kanssa. Gold kirjoitti myös kaksi kirjaa eläinsyöpäkokeista, syöpäriskin arvioinnista, syövän ennaltaehkäisemisestä ja tähän liittyvästä lainsäädännöstä.
Koulutus ja ura.
Gold väitteli alunperin valtiotieteen tohtoriksi Stanfordin yliopistosta. Gold oli itseoppinut toksikologian alalla.
Gold loi Carcinogenic Potency Database- eli CPDB-tietokannan, joka poistettiin käytöstä vuonna 2016. CPDB:n on käytännössä korvannut Lhasa Carcinogenicity Database -tietokanta.
Goldin tieteellisillä artikkeleilla on 6065 sitaattia.
Letterkenny

Letterkenny on kanadalainen sitcom, joka sai alkunsa Youtube-sarjasta "Letterkenny Problems". Sarja seuraa Ontariossa sijaitsevan fiktiivisen Letterkenny-nimisen kylän asukkaiden elämää. Sarjassa sisarukset Wayne ja Katy pyörittävät pientä maatilaa ja vihanneskojua apunaan Waynen kaverit "Squirrely" Dan ja Daryl. Sarja on saanut lukuisia palkintoja ja ehdokkuuksia, muun muassa Canadian Screen Awardsin.
Lähteet.
2.hökäle
Kurt Schneider

Kurt Schneider (1887–1967) oli saksalainen psykiatri. Hänet tunnetaan työstään psykoosin oireiden ja skitsofrenian diagnostisten kriteerien määrittelyssä.
Schneiderilla oli johtava asema nykyisten skitsofreniaa koskevien käsitysten muovaamisessa. Hän asetti määrittelyssään sairauden keskiöön erityisesti paranoidiset harhaluulot ja ääninä ilmenevät aistiharhat. Schneider julkaisi käsityksensä skitsofrenian tyypillisistä oireista 1930-luvun loppupuolella, mutta ne vakiintuivat vasta 1940-luvun loppupuolella. Positiivisten oireiden korostaminen skitsofrenian määrittelyssä johtuu pitkälti Schneiderin vaikutuksesta. Hänen käsityksensä korvasivat Emil Kraepelinin tavan painottaa neurodegeneraatiota ja älyllistä taantumista sekä Eugen Bleulerin 4A-määritelmän, jossa korostuivat assosiaatiot eli mielleyhtymät, tunne-elämän oireet (affekti), ambivalenssi ja autismi.
Jotkut vaikutusvaltaiset tutkijat, kuten Seymour S. Kety suhtautuivat kriittisesti tai torjuvasti Schneiderin ajatuksiin, jotka uudistivat radikaalisti käsityksiä skitsofreniasta. Schneider tunnetaan myös vaikutuksistaan masennustilojen ja persoonallisuushäiriöiden typologiaan.
Karl Friedrich Canstatt

Karl Friedrich Canstatt (11. heinäkuuta 1807 Regensburg – 10. maaliskuuta 1850 Erlangen) oli saksalainen lääkäri.
Canstatt opiskeli Wienin yliopistossa ja myöhemmin Johann Lukas Schönleinin johdolla Würzburgin yliopistossa, josta hän sai tohtorin arvon vuonna 1831. Hän lähti Pariisiin tutkimaan siellä epidemian aiheuttanutta aasialaista koleraa. Canstattin tehtyä sairautta koskeneen julkaisun Belgian hallitus tilasi häneltä suunnitelman kolerasairaalaa varten. Canstatt pysyi Brysselissä, kunnes lähti vuonna 1838 Regensburgiin tekemään silmätautiopillista työtä. Vuonna 1838 hänet myös nimitettiin läänintuomioistuimen viralliseksi lääkäriksi Ansbachiin. Tässä asemassa hän toimi vuoteen 1843 saakka. Canstatt sai vuonna 1843 Adolph Henken kuoltua nimityksen Erlangenin yliopiston patologian professoriksi.
Canstatt perusti vuonna 1841 julkaisun "Jahresbericht über die Fortschritte der Gesammten Medicin Aller Länder", jonka tekemistä jatkoi myöhemmin hänen johdollaan opiskellut Rudolf Virchow. Vuonna 1841 Canstatt otti teoksessaan "Handbuch der Medicinischen Klinik" käyttöön termin psykoosi, jonka alkoi vuonna 1845 käyttää myös Ernst von Feuchtersleben. Canstatt sairastui vuonna 1846 tuberkuloosiin ja muutti suotuisampaan ilmanalaan Pisaan. Hän kuitenkin asui siellä vain lyhyesti ja kuoli palattuaan Erlangeniin.
Suomen joukkue jääkiekon maailmanmestaruuskilpailuissa 2025

Suomen jääkiekkomaajoukkue Ruotsissa ja Tanskassa järjestestettävissä vuoden 2025 maailmanmestaruuskilpailuissa. Suomen joukkue pelaa A-lohkossa. Joukkueen päävalmentaja on Antti Pennanen ja joukkueenjohtaja on Jere Lehtinen. Lopulta Suomi hävisi turnauksessa välierässä Yhdysvalloille.
SN-22

SN-22 on kemiallinen yhdiste, joka toimii kohtalaisen selektiivisenä agonistina 5-HT2-serotoniinireseptoriperheessä. Sen Ki-arvo 5-HT2-alatyypeissä on 19 nM ja 5-HT1A-reseptoreissa 514 nM. Tunnetaan monia samankaltaisia ​​johdannaisia, joista useimmat ovat ligandeja 5-HT1A-, 5-HT6- tai dopamiini D2 -reseptoreille tai niillä on SSRI-aktiivisuutta.
Marjut Johansson

Anne Marjut Johansson (s. 24. heinäkuuta 1958 Karhula) on suomalainen kielitieteilijä ja Ranskan kielen professori.
Marjut Johansson syntyi Pertti Johanssonin ja Anneli Pulkkisen perheeseen. Hän avioitui 1978 mittauspäällikkö Aimo Avikaisen kanssa. Johansson tuli ylioppilaaksi Vesivallin lukiosta 1978 ja valmistui Turun yliopistosta filosofian kandidaatiksi 1985 ja lisensiaatiksi 1997 ja väitteli siellä filosofian tohtoriksi 2000. Hän suoritti myös Maîtrise ès Let-tres Modernes -tutkinnon Provencessa Ranskassa 1984. 
Johansson oli Tampereen yliopiston Ranskan kielen päätoiminen tuntiopettaja ja vt. lehtori 1985–1995, ranskan kääntämisen lehtori Turun yliopistossa 1996–2002 ja tutkija Turun yliopiston ja Åbo Akademin kielten tutkijakoulussa 1997, valtakunnallisessa kielten tutkijakoulu Langnetissa 1998–1999 ja Turun yliopistossa 1999. Ranskan kielen ma. professori Turun yliopistossa hän oli 2001–2002 ja on ollut sitten vakinainen professori. Suomen Akatemian varttuneena tutkijana hän toimi 2009–2010. Turun yliopistossa Johansson valittiin Vuoden opettajaksi 2006. Hän on tehnyt useita opinto- ja tutkimusmatkoja Ranskaan ja Belgiaan. Kielentutkijana hän on paneutunut pragmatiikan, sosiolingvistiikan ja kielenoppimisen kysymyksiin.
Kalliojärvi (Kontiolahti)

Kalliojärvi on pitkänkapea, mäkisen metsämaan reunustama järvi Kontiolahdella Pohjois-Karjalassa. Höytiäisen itäpuolella sijaitsevan Kalliojärven pinta-ala on 29,2 hehtaaria. Etäisyys Joensuusta on 30 kilometriä pohjoiskoilliseen.
Maantiede.
Kalliojärven ulottuvuus kaakosta luoteeseen on noin 2,6 kilometriä. Suurin ulottuvuus lounaasta koilliseen on kautta altaan alle 200 metriä. Noin neljäsosa Kalliojärvestä on vähintään kymmenen metriä syvä. Syviä alueita on useita, joten ne eivät muodosta yhtenäistä vyöhykettä. Syvin kohta on noin kuusitoista metriä ja se sijaitsee järven eteläosassa.
Kalliojärvi on saareton. Sen tulouoma virtaa kaakosta. Järveä ympäröivien soiden halki virtaa niin ikään useita tulouomia. Kalliojärven luusua sijaitsee luoteessa, josta alkaa Höytiäiseen (87,3 metriä meren pinnan yläpuolella) virtaava Kalliojoki. Lyhimmillään Kalliojärven ja Höytiäisen välinen etäisyys on alle neljä kilometriä. Valtatie 6 hipaisee Kalliojärven luoteiskolkkaa.
Kalliojärven vesitilavuus on 1 953 000 kuutiometriä.
Kalliojärvi (04.875.1.001) kuuluu Kalliojoen valuma-alueeseen (04.875), joka on kolmannen jakovaiheen vesistö Vuoksen vesistössä (04). Toinen jakovaihe on Venejoen valuma-alue (04.87) ja ensimmäinen jakovaihe on Höytiäisen valuma-alue (04.8). Kalliojärvi on laajin ja vesitilavuudeltaan suurin Kalliojoen valuma-alueen kuudesta vähintään hehtaarin laajuisesta järvestä.
Saukkola (täsmennyssivu)

Saukkola voi tarkoittaa seuraavia:
Schwaigern

Schwaigern on kaupunki Baden-Württembergin osavaltion pohjoisosassa lounaisessa Saksassa. Se sijaitsee Heilbronnin piirikunnan länsiosassa Stuttgartin suurkaupunkialueen reunamilla.
Maantiede.
Schwaigern sijaitsee noin 41 kilometriä Stuttgartista pohjoiseen. Etäisyys Heilbronnin keskustasta on noin kaksitoista kilometriä länteen. Noin 27-kilometrinen Lein-joki virtaa kaupungin halki lounaasta koilliseen. Lein on Neckarin sivujoki.
Historia.
Schwaigern mainitaan ensi kerran asiakirjassa vuonna 766 (Lorschin koodeksi). Varhaisin asutus syntyi nykyisen Leidensbergin alueelle. Toinen asutuskeskus syntyi 1200-luvulla ja se sai markkinaoikeudet vuonna 1486. Schwaigern oli myös kirkollisesti merkittävä, sinne rakennettiin myöhäisgoottilainen kaupunginkirkko 1514–1520. Vaikka Schwaigern vältti valtaosin kolmikymmenvuotisen sodan kauhut, 1630-luvun ruttoepidemia tappoi satoja paikkakunnan asukkaita.
Vuonna 1806 Schwaigern tuli osaksi Württembergiä. 1800- ja 1900-lukujen tulipalot tuhosivat vanhaakaupunkia. Kaupunki laajeni vanhojen muurien ulkopuolelle ja toisen maailmansodan jälkeen sitä saneerattiin ja ilme uudistui vähitellen. 1970-luvun alussa Schwaigerniin liitettiin Massenbach (varhaisin maininta vuonna 773), Stetten am Heuchelberg (1140) ja Niederhofen (1325).
Schwaigernin vanhaa arkkitehtuuria edustaa esimerkiksi Schloss Schwaigern vuodelta 1702. Linnan nykyinen ilme on suurelta osin 1800-luvulta.
Talous ja liikenne.
Schwaigernin elinkeinoja ovat muun muassa komposiittiteknologia, kuljetus, muoviteknologia ja pintakäsittelyaineet. Schwaigernissa on kolme rautatieliikennepaikkaa: Schwaigern-West, Schwaigern-Bahnhof ja Schwaigern-Ost. Ne sijaitsevat Kraichgaubahn-radan varrella. Maantieliikenteen keskeinen yhteys on Bundesstraße 293.
Kosmos 482

Kosmos 482 oli neuvostoliittolainen aiottu Venus-laskeutujaluotain. Se laukaistiin maaliskuussa vuonna 1972. Luotain epäonnistui Maan kiertoradalta siirtoradalle siirtymisen vaiheessa.
Pian epäonnistumisen jälkeen osia aluksesta putosi takaisin Maahan. Sen 495-kiloinen ja noin metrin halkaisijaltaan oleva laskeutujaosio jäi kiertoradalle. Paluu Maahan tapahtui 10. toukokuuta 2025 jonnekin Tanskan ja Tulimaan väliin sijoittuvalle leveysvyöhykkeelle (± 52°). 
Koska laskeutuja oli suunniteltu Venukseen laskeutumista varten se todennäköisesti selviytyi paluusta.
Tommi Vaiho

Tommi Vaiho (s. 13. syyskuuta 1988 Tukholma, Ruotsi) on ruotsinsuomalainen jalkapalloilija, joka pelaa maalivahtina. Hän on lajin Ruotsin-mestari vuodelta 2019 Djurgården IF:n joukkueesta ja on kertonut julkisuudessa, että olisi valmis edustamaan Suomea, jos hänet kutsuttaisiin maajoukkueeseen. Djurgården IF:n kannattajat valitsivat Vaihon joukkueen vuoden pelaajaksi mestaruusvuonna 2019. Vaiholla on myös Ruotsin cupin voitto vuodelta 2018. Hän on pelannut kaksi nuorten maaottelua Ruotsin joukkueessa.
Jalkapallon pelaamisen Vaiho aloitti noin 6-vuotiaana Djurgården-Kistan joukkueessa. Häntä on luonnehdittu tyypillseksi myöhäisiässä huipulle päässeeksi pelaajaksi. Kesti pitkään ennen kuin hän sai ykkösmaalivahdin paikan Ruotsin pääsarjassa Allsvenskanissa.
Vaiho on Ruotsin kansalainen, mutta hänen juurensa ovat Suomessa. Hänen äitinsä Tuula on kotoisin Oulusta, isä Jouni Porista. Vaiho puhuu sujuvaa suomea. Lapsilleen Freijalle ja Ludvigille hän puhuu suomea, samoin kuin omille vanhemmilleen.
Intian perhesuunnitteluohjelma

Intian perhesuunnitteluohjelma (, ) on Intian valtion politiikka, jonka tarkoituksena on rajoittaa väestönkasvua, edistää lisääntymisterveyttä sekä vähentää äitiys- ja lapsikuolleisuutta. Perhesuunnitteluohjelmasta vastaa Intian terveysministeriö. Perhesuunnitteluohjelma otettiin käyttöön vuonna 1952 ensimmäisenä valtiona maailmassa.
Syntyvyys on ollut Intiassa pitkään laskussa. 1950-luvulla nainen synnytti Intiassa keskimäärin 6 lasta, kun taas vuonna 2016 luku oli 2,3. Syntyvyyden laskusta huolimatta Intia on noussut maailman väkirikkaimmaksi valtioksi Kiinan ohitse, ja Intian väkiluku on noin kolminkertaistunut 1950-luvun jälkeen. Arvioiden mukaan Intian väestönkasvu jatkaa kasvuaan ainakin vuoteen 2060 saakka, jolloin väestömäärä on 1,7 miljardia.
Intiassa perhesuunnittelu- ja ehkäisypalveluiden symboli on punainen kärjellään seisova kolmio.
Historia.
Intian perhesuunnitteluohjelma perustui alkujaan viidelle periaatteelle:
Ohjelman alkuaikana viranomaiset suosittelivat rytmimenetelmää ensisijaisena ehkäisymenetelmänä. Menetelmän epävarmuudesta johtuen valtio alkoi tarjota vuodesta 1956 alkaen ilmaisia kondomeja, pessaareja ja spermisidejä. 1960-luvulta alkaen valtio alkoi tarjota myös kierukoita. Miesten ja naisten sterilisaatiot tarjottiin saataville vuonna 1966. Valtio asetti sterilisaatioiden määrille tavoitteet ja alkoi tarjota rahallisia kannustimia lisätäkseen sterilisaation suosiota.
Vuoden 1971 väestönlaskennassa todettiin Intian väestönkasvun olleen 1960-luvulla merkittävästi suurempaa, mikä aiheutti kuohuntaa maan politiikassa. Vuonna 1975 Indira Gandhin hallitus julisti maahan hätätilan, jonka aikana Intiassa pakkosteriloitiin 11 miljoonaa ihmistä. Sterilisaatioista 75 % oli vasektomioita. Pakkosteriloinnit lopetettiin vuonna 1977.
Valtio tukee ehkäisyvälineiden saatavuutta myös tarjoamalla niiden edullisen kotiinkuljetuksen. Sterilisaatioon saatetaan kannustaa erilaisilla lahjoilla kuten autoilla, moottoripyörillä ja jääkaapeilla. Intian työministeriö on myös tarjonnut rahallisia etuuksia tietyille työntekijäryhmille, jotka hakeutuvat sterilisaatioon.
Joissain Intian osavaltioissa on tai on ollut voimassa kahden lapsen politiikka. Esimeriksi Assamin osavaltioissa yli kaksi lasta omaavilla ei ole mahdollisuutta tulla valituksi julkisen sektorin työpaikkoihin tai julkisiin luottamustehtäviin vaaleissa.
Nykyisin suurin osa sterilisaatioista tehdään naisille. Noin 5 prosenttia sterilisaatioista tehdään miehille. Intian tavoitteena on ollut kasvattaa vasektomioiden suosiota yli 30 prosenttiin. Vielä vuosina 1966-1970 vasektomioiden osuus kaikista sterilisaatioista oli 80,5 %. Kyselytutkimusten mukaan kolme kahdeksasta intialaisesta miehestä on sitä mieltä, että ehkäisystä huolehtiminen on naisten vastuulla.
Meeri Hentilä

Meeri Hentilä (s. 1983 Oulu) on suomalainen graafinen suunnittelija ja kuvittaja. Mimmu Tihisen kirjoittama ja Hentilän kuvittama selkokirja "Kalevin kesätarina" (Otava, 2021) oli ehdolla Runeberg Junior -palkinnon saajaksi 2022.
Hentilä on opiskellut graafista suunnittelua Lapin yliopistossa, minkä lisäksi hän on suorittanut taideopintoja Pécsi Tudomanyegyetemissa Unkarissa sekä Kingston Collegessa Englannissa. Hänen kuvituksiaan on julkaistu kirjoissa ja lehdissä sekä yliopistojen verkkomateriaaleissa.
Everywhere

Everwhere on tuleva massiivinen monen pelaajan verkkopeli ja pelialusta, jota kehittää Build a Rocket Boy. Pelissä on tarkoitus olla integroitu pelinluontijärjestelmä.
Alustan ensimmäinen peli on "MindsEye"-toimintaseikkailu, jonka oli alunperin tarkoitus olla pelattavissa vain Everywheren kautta, mutta se julkaistaankin myös itsenäisenä pelinä.
Lenasiili

Lenasiili (C13H18N2O2) on urasiilijohdannaisiin kuuluva heterosyklinen orgaaninen yhdiste. Yhdistettä käytetään maataloudessa rikkaruohomyrkkynä.
Ominaisuudet, valmistus ja käyttö.
Huoneenlämpötilassa lenasiili on väritöntä tai ruskehtavaa kiteistä ainetta. Yhdiste liukenee vain vähäisessä määrin veteen, mutta liukenee esimerkiksi asetoniin, etyyliasetaattiin, tolueeniin tai ksyleeniin. Lenasiilin herbisidiset ominaisuudet perustuvat siihen, että se estää kasvien fotosynteesin vaikuttamalla fotosysteemi II:n toimintaan.
Lenasiiliä valmistetaan sykloheksyyliurean ja etyyli-2-oksosyklopentaanikarboksylaatin väisellä reaktiolla vahvasti happamissa oloissa.
Lenasiiliä käytetään rikkaruohojen torjuntaan torjuntaan sokerijuurikas-, sokeriruoko-, mansikka-, ja koristekasviviljelmillä. Aine on hyväksytty käytettäväksi Euroopan unionin alueella.
Rose Anne Kenny

Rose Anne Kenny on irlantilainen lääketieteen professori ja tietokirjailija.
Kenny syntyi Kanadassa irlantilaisille vanhemmille. Hän suoritti alemman korkeakoulututkinnon lääketieteestä Galwayn yliopistossa, josta hän jatkoi Lontoon Imperial Collegeen. Valmistuttuaan hän toimi yli vuosikymmenen professorina Newcastlen yliopistossa, kunnes siirtyi Trinity Collegen gerontologian laitoksen johtajaksi vuonna 2005. Toimiessaan lääkärinä Lontoossa Kenny kehitti kallistuskokeen, jota hyödynnetään sydänperäisten tajunnanmenetysten ja kaatumisten diagnosoinnissa. Trinity Collegessa hän toimii päätutkijana aloittamassaan Irlannin suurimmassa ikääntymistä käsittelevässä pitkäaikaistutkimuksessa, joka tunnetaan lyhenteellä Tilda ("the Irish Longitudinal Study on Ageing"). Hänet valittiin Royal Irish Academyn jäseneksi vuonna 2014. Vuonna 2023 hänet nimitettiin ensimmäisenä naisena Trinity Collegen lääketieteen Regius-professoriksi.
Kennylle myönnettiin Irish Gerontogical Society -tiedeyhdistyksen mitali vuonna 2017 ansioistaan Tilda-pitkäaikaistutkimuksessa. Hän toimi Irish Gerontological Societyn puheenjohtajana vuosina 2020–2023. 
Kennyn teos "Age Proof: the New Science of Living a Longer and Healthier Life" oli ehdolla Royal Societyn tiedekirjapalkinnon saajaksi vuonna 2022.
Uno Piir

Uno Piir (3. marraskuuta 1929 Tallinna – 4. toukokuuta 2025) oli virolainen jalkapallovalmentaja ja entinen jalkapalloilija, joka toimi muun muassa Viron jalkapallomaajoukkueen päävalmentajana.
Ura.
Neuvostoliiton aikana Piir oli voittamassa Viron neuvostotasavallan jalkapallomestaruutta vuosina 1949, 1950 ja 1955. Piir valmensi pitkään Norma Tallinnan joukkuetta, ja vuonna 1990 hän toimi Suomen II Divisioonassa pelanneen Valkeakosken Koskenpoikien päävalmentajana. Vuosina 1992–1993 Piir toimi maan uudelleenitsenäistymisen jälkeen ensimmäisenä Viron jalkapallomaajoukkueen päävalmentajana.
Luettelo Nintendo Switch 2 -peleistä

Tämä on luettelo Nintendo Switch 2 -peleistä.